
Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимге 
№ 1 тиркеме) 43-пунктунун 4-пунктчасынын жана Ташып кирүү бажы алымдарынын (эквиваленттүү аракетке ээ болгон башка алымдардын, салыктардын жана жыйымдардын) суммаларын эсептөө жана бөлүштүрүү тартиби жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 5 тиркеме) 54-пунктунун негизинде аларды мүчө мамлекеттердин бюджеттеринин кирешесине которууну жана Евразия экономикалык комиссиясынын 2024-жылдагы Евразия экономикалык бирлигине мүчө мамлекеттердин бюджеттеринин ортосунда ташып кирүү бажы алымдарынын суммаларын которуу жана бөлүштүрүү тууралуу отчётун эске алуу менен: 
1. Евразия экономикалык комиссиясынын Коллегиясы Ташып кирүү бажы алымдарынын (эквиваленттүү аракетке ээ болгон башка алымдардын, салыктардын жана жыйымдардын) суммаларын которуу жана бөлүштүрүү, аларды мүчө мамлекеттердин бюджеттерине которуу тартиби жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 5 тиркеме) аткарылышына мониторинг жүргүзүү боюнча ишти улантсын. 
2.  Ушул тескеме Евразия экономикалык бирлигинин расмий сайтына жарыяланган датадан тартып күчүнө кирет.

